На основу чланова 18. и 20. Закона о локалним изборима („Сл.гласник РС“,бр. 14/2022) и члана 40. Ст. 1 тачка 69. Статута општине Кладово („Сл. лист општине Кладово“, бр. 7/2019), Скупштина општина Кладово на седници одржаној дана 03.10.2022.године,

**д о н о с и**

ОДЛУКУ

О РАЗРЕШЕЊУ И ИМЕНОВАЊУ ИЗБОРНЕ КОМИСИЈЕ ОПШТИНЕ КЛАДОВО

У СТАЛНОМ СА СТАВУ

1. Разрешавају се чланства у Општинској изборној комисији општине Кладово у сталном саставу:

1) Ема Атанасијевић, председник,

Милош Шејњановић,заменик председника

2) Милан Кузмановић, члан,

Ивана Велишић Стојановић, заменик члана,

3) Бранко Бекеревић,члан,

Ивана Модрић, заменик члана,

4) Ратомир Стојановић, члан,

Јелена Благојевић, заменик члана,

5) Снежана Стојановић,члан,

Љиљана Антонијевић, заменик члана,

6) Небојша Стојановић, члан,

Благоје Оташевић,заменик члана,

7) Драгана Мунћановић, члан,

Александар Брндушојевић,заменик члана,

Разрешава се Снежана Савић, секретар и Бранислав Јордачевић, заменик секретара Изборне комисије општине Кладово.

2. У Општинску изборну комисију општине Кладово у сталном саставу именује се:

1. за председника Ема Атанасијевић, дипл. правник,

за заменика Дејан Зарић,дипл правник,

2) за члана Милан Кузмановић,

за заменика члана Ивана Велишић Стојановић,

3) за члана Бранко Бекеревић,

за заменика члана Ивана Модрић,

4) за члана Снежана Стојановић,

за заменика члана Љиљана Антонијевић,

5) за члана Небојша Стојановић,

за заменика члана Јагода Савовска,

6) за члана Васа Јовановић,

за заменика члана Дејан Маргитановић

7) за члана Јадранка Савић,

за заменика члана Душан Трцановић,

За секретара у Општинску изборну комисију именује се Снежана Савић,дипл. правник, а за заменика секретара Бранислав Јордачевић, дипл. правник.

3. Ова Одлука ступа на снагу осмог дана од дана објављивања у „Службеном листу општине Кладово“, а објавиће се на веб презентацији Републичке изборне комисије.

**О Б Р А З Л О Ж Е Њ Е**

Правни основ за доношење ове Одлуке садржан је у члану 18.ст.2. Закона о локалним изборима (у даљем тексту Закон), којим је утврђено да председника , заменика председника, чланове и заменике чланова Изборне комисије именује скупштина јединице локалне самоуправе. С обзиром на то да у Општини Кладово на дан ступања на снагу закона има 21.703 уписаних бирача у јединствени бирачки списак, Општинску иузборну комисију у складу са чланом 48.ст.1 Закона чине председник, 6 чланова, заменик председника и 6 заменика члана.

Чланом 19. Закона прописано је да за председника и заменика председника Изборне комисије може да буде именовано само оно лице које има високо образовање у области правних наука.

У складу са чланом 20.Закона, чланови и заменици чланова Изборне комисије у сталном саставу, именују се на предлог одборничких група сразмерно њиховој заступљености у укупном броју одборника који припадају одборничким групама, с тим да ниједна одборничка група не може да предложи више од половине чланова и заменика чланова Изборне комисије у сталном саставу.

У складу са наведеним, право да предложе чланове у Општинску изборну комисију, припада следећим одборничким групама:

Одборничка група Српска напредна странка, са 14 одборника

Одборничка група Покрет за Кладово-др. Борислав Петровић, са 9 одборника

Одборничка група Социјалистичка партија Србије, са 5 одборника.

У складу са чланом 22. Закона, учесници у раду Изборне комисије без права одлучивања су секретар Изборне комисије и заменик секретара Изборне комисије које именује Скупштина на предлог председника скупштине, при чему за секретара и заменика секретара могу да буду именовани секретар Скупштине, заменик секретара Скупштине, начелник општинске управе, односно градске управе, заменик начелника општинске, односно градске управе или лице из реда запослених у општинској, односно градској управи које има високо образовање у области правних наука.

Полазећи из наведених одредби Закона, одборничка група Српска напредна странка је у Општинску изборну комисију предложила:- за председника Ему Атанасијевић, Милана Кузмановића, Ивану Велишић Стојановић, Бранка Бекеревића и Ивану Модрић.

Одборничка група Покрет за Кладово др. Борислав Петровић предложила је у Општинску изборну комисију Васу Јовановића, Дејана Маргитановића, Јадранку Савић и Душана Трцановића.

Одборничка група Социјалистичка партија Србије предложила је у Општинску изборну комисију, за заменика председника Дејана Зарића, Снежану Стојановић, Љиљу Антонијевић, Небојшу Стојановића и Јагоду Савовску.

Председник Скупштине општине Кладово, за секретара Општинске изборне комисије предложио је Снежану Савић, дипл правника, руководиоца Одељења за управне и заједничке послове општинске управе Кладово, а за заменика секретара Бранислава Јордачевића, дипл. правника, секретара Скупштине општине Кладово.

Чланом 18.став 3. Закона, прописано је да се Одлука о именовању чланова и заменика чланова Изборне комисије објављује на веб-презентацији Републичке изборне комисије.

**Упуство о правном средству**: против ове Одлуке, сваки подносилац изборне листе која је усвојила мандате у сазиву Скупштине општине може поднети жалбу Управном суду у року од седам дана од дана објављивања ове Одлуке на веб-презентацији Републичке изборне комисије.

У Кладову,03.10.2022.године

Број:013-10/2022-I

**СКУПШТИНА ОПШТИНЕ КЛАДОВО**

Секретар Председник

Бранислав Јордачевић Арежина Радован